Trenurile de mare viteza vor trece prin Timisoara si vor merge catre Belgrad si Cluj-Napoca. Pentru asta se vor amenaja un sens giratoriu suspendat la 10 m si mai multe pasaje. Ultimul anunt al Guvernului Dancila

TIMISOARA. Un plan mai vechi este scos din sertar si repus pe tapet de Guvernul Romaniei: o investitie strategica intr-o linie ferata de mare viteza care sa lege orasele Sofia, Bucuresti, Craiova, Timisoara, Belgrad, Cluj-Napoca si Budapesta.

Guvernul a adoptat joi o hotarare prin care se aproba 16 obiective de investitii strategice care urmeaza sa fie pregatite si atribuite in parteneriat public-privat, de catre Comisia Nationala de Strategie si Prognoza, intre care si aceasta cale ferata de mare viteza cu o lungime de 1275 de kilometri.

Potrivit Executivului, linia va asigura reducerea timpului de legatura dintre Capitala si principalele orase de pe traseu si va crea posibilitatea realizarii unor conexiuni precum Timisoara – Cluj, Craiova – Sofia, Timisoara – Belgrad si Cluj – Budapesta.

„Se stimează atragerea unui numar important de calatori de la transporturile aeriene si rutiere catre transportul feroviar, atragerea turistilor, a tinerilor cu inalta calificare in centrele universitare, de cercetare sau industriale care exista sau care se vor dezvolta pe traseu, dar si a investitorilor straini, prin crearea unor sectoare industriale specializate„, se arata in documentul emis de Guvernul Romaniei.

Sensul giratoriu suspendat, la 10 metri inaltime, completat de o salba de pasaje peste calea ferata! Planul fabulos al CFR care va schimba Timisoara

Pe hartie, CFR anunta de mai multa vreme un proiect fabulos pentru Timisoara: pe linia ferata care traverseaza orasul trenurile de calatori vor circula cu 160 de kilometri pe ora, iar cele de marfa cu 120 de kilometri pe ora. Acest plan indraznet era cuprins intr-un alt proiect de reabilitare a caii ferate Arad-Timisoara-Lugoj-Caransebes, care se multeaza perfect pe dorinta de acum a Guvernului.

Pentru ca acest lucru sa se poata intampla, dupa ce linia ferata va fi refacuta conform noii strategii, ce nu are vreun orizont de timp, vor disparea actualele treceri la nivel peste sinele de tren din Timisoara. In locul acestora ar trebui construite patru pasaje, dintre care unul nemaivazut in aceasta parte de tara: un sens giratoriu suspendat la zece metri inaltime.

CITESTE SI: Sensul giratoriu suspendat, la 10 metri inaltime, completat de o salba de pasaje peste calea ferata! Planul fabulos al CFR care va schimba Timisoara

„Va fi construit un pasaj superior la doua benzi pe sens pe Torontalului, spre Cenad. Al doilea pasaj va fi construit in zona serelor, spre Ronat. Acesta va avea doua benzi pe sens. Al treilea pasaj va fi construit in zona Baader. Aici in discutiile cu primaria au fost doua solutii: sa facem un pasaj subteran sau unul superior. Prima varianta nu este fezabila, astfel ca cea de-a doua este mult mai convenabila. Aici se va face conexiunea la strazile Baader – Demetriade – Divizia 9 Cavalerie. Pasajul, care va avea doua benzi pe sens, va fi destul de lung, pana la sensul de la Dedeman. Aceasta este o propunere. Cel de-al patrulea pasaj superior se va realiza in zona Continental si va avea 450 metri lungime„, declara primavara anului trecut Dragos Titea, secretar de stat in Ministerul Transporturilor.

Inaintea oficialului din Minister, primarul Nicolae Robu vorbea despre realizarea de catre CFR a sensului giratoriu suspendat de pe strada Baader.

CITESTE SI: N-a mai vazut Timisoara una ca asta! Am putea avea un sens giratoriu suspendat, la 10 m inaltime! Anuntul primarului Nicolae Robu

„Noi vom realiza Inelul 2 si avem o intelegere cu firma care are teren in zona, prin care firma ne cedeaza o parte din teren, in conditii optime. De la Antenei vom avea un racord la Demetriade pe cel mai potrivit traseu. S-a pus problema cum sa facem la intersectia stazii Baader cu calea ferata, in situatia in care existenta unui pasaj mai spre est trebuie desfiintat pentru ca nu confera destula securitate si nu e departe de celalalt pasaj care trebuie facut la Padurea Verde. Pe acolo va fi inelul 4 si e un punct foarte important. La intersectia Baader cu Calea Ferata. Acolo va fi un sens giratoriu la 10 m inaltime. CFR-ul va face asta. Vom avea 3 cai de acces la sensul giratoriu. Se va veni dinspre Divizia 9 Cavalerie, dinspre Baader si dinspre Demetriade. Nu va fi chiar de pe Demetriade, ci de pe noul tronson al inelului 2, facut pe proprietatea firmei. Vom avea 3 rampe cu lungimea de 230 de metri, care vor fi incidente la acea giratie suspendata la 10 m inaltime. Vom avea benzi de trafic care merg la sol, pe directiile care nu traverseaza calea ferata„, preciza primarul Nicolae Robu in mai 2017.

CITESTE SI: PSD Timis: Plansa cu sensul giratoriu suspendat, prezentata de Nicolae Robu, e luata de pe internet! In ce stadiu este proiectul?

Deocamdata, studiul de fezabilitate pentru planul initial de reabilitare a caii ferate Arad-Timisoara-Lugoj-Caransebes trebuia sa fie gata la 31 decembrie 2017, iar proiectul tehnic in septembrie anul acesta.

Cat despre proiectul Guvernului privind realizarea obiectivului strategic al liniei pentru trenuri de mare viteza ce include si Timisoara, sansele sunt invers proportionale cu nazuintele. Aceasta intrucat suma necesara unei asemenea investitii, fie ea si in parteneriat public-privat, este uriasa.